«Անտարես» հրատարակչության տնօրենն ընդգծում է՝ բիզնեսն ուզում է հասկանալի պայմաններում աշխատել, բայց եթե բիզնեսի համար շուտ-շուտ պայմաններ են փոխվում, կարեւոր չէ՝ օրենսդրական պայմաններ են, թե գնային, բիզնեսն այդ տեղերից փախչում է․ «Հիմա մեր կառավարությունն առավոտից իրիկուն ասում է, որ մի քանի միլիարդի ներդրումներ կբերեն․ դա մեծ սուտ է, քանի որ մաքուր փողը հոսում է միայն տեսանելի, կանխատեսելի երկրներ։ Հիմա ամեն տարի, դեկտեմբեր ամսին (չի եղել մի տարի, որ մի անշնորհքություն չլինի) մտնում է հարկայինի փաթեթը, որտեղ հարկային օրենսդրության մեջ արվում են բազմաթիվ փոփոխություններ, եւ առաջին տեղը, որտեղ դա տպագրվում է, պարբերականն է, որը, որպես կանոն, լույս է տեսնում հունվարին, մինչեւ հասնում է բիզնեսմեններին, տեւում է եւս մի ամիս, ու միշտ հունվար-փետրվար ամիսներին բիզնեսն սկսում է շոկի ենթարկվել, քանի որ հակաբիզնեսային պայմաններ են ստեղծվում։ Նման սյուրպրիզ մեր մանուկները երեւի թե չէին սպասում, իհարկե՝ բնությունն այնպես արեց, որ Հայաստանի քաղաքացիները մի քիչ հեշտ տանեն ձմեռը, բնությունը մեր կողմից էր, տաք ձմեռ եղավ, բայց կառավարությունն ինչպես որ եղել է մեզ կեղեքող, ոչնչացնող, մեր դեմ աշխատող, այդպես էլ մնացել է»։